Reinhold Messner

El Reinhold Andreas Messner (nassüü 'l 17 de setember del 1944 a Barsenun) l'è un   alpinista, scritur, pulitegh Südtiroles.
El Messner l'è vün di alpinista püssee cugnussüü al mund, ma anca vün di püssee cuntruversiaj: la sua omnipresenza int i Media, i so fras poch diplumategh, e la sua versiun de la mort del so fradèl Günther Messner düranta la scalada del Nanga Parbat in del 1970 che l'è gnüda dübidada di so cumpagn de spediziun hinn i tema pü cuntruversiaj. 

 La Vita 
El Messner l'è chersüü a Villnöß in Südtirol e l'è citadin unurari del cumün. Incö 'l viv a Meran però in di mis de lüj e agust l'è de cà in del so castel Juval (prutegiüü del guerna) a l'entrada de la Val Senales. Pö a Sulden suta l'Ortles el cress i yak e l'ha faa sü un resturant ciamaa Yak und Yeti. Pö 'l tra inanz el müsee ciamaa Messner Mountain Museum. La sua segunda residenza l'è a Münegh.

El Messner l'ha stüdiaa Agrimensüra a l'üniversidaa de Padua ma l'ha mai finii. Per un ann l'ha insegnaa matematega in una scöra media.

El Messner l'è staa spusaa cunt la Ushi Messner (nassüda Demeter) del 1972 finn al 1977. Pö de la relaziun amurusa cunt la Nena Holguin el gh'ha avüü 'nat tusa. El 31 de lüj del 2009 l'ha infin spusaa la sua cumpagna de lunga vita Sabine Stehle. Insema i düü gh'hann trii bagaj. 


El Messner l'è staa finn di agn 80 cunt i Verd e l'è staa elegiüü in del parlament  de l'EU in del 1999. In del 2004 l'ha pruaa a candedass cunt i verd bavares (l'eva staa cataa a fà 'na reclam a 'na dita de füsij - cunt tant de füsil de casciadur in man che 'l ciapa la mira...) ma gh'hann dii de no.

 Spediziun Alipnistegh 
Finn al 1970 el Messner l'ha faa spediziun in Europa, suratüt in di Dolomit, pö però l'ha tacaa sü a scala i ,unc püssee volt de vot mila meter.

 Ann Munt (Voltezza del piz in meter) 1970  Nanga Parbat (8125) 1972  Manaslu (8163) 1975  Hidden Peak (Gasherbrum I) (8080) 1978  Mount Everest (8848), Nanga Parbat (8125) 1979  K2 (8611) 1980  Mount Everest (8848) 1981  Shishapangma (8027) 1982  Kangchendzönga (8586), Gasherbrum II (8034), Broad Peak (8051) 1983  Cho Oyu (8188) 1984  Hidden Peak  (Gasherbrum I) (8080), Gasherbrum II (8034) 1985  Annapurna (8091), Dhaulagiri (8167) 1986  Makalu (8485), Lhotse (8516)

Categoria:Alpinista italian
Categoria:Nassud in del 1944